title: Komisijas Lēmums (ES) 2020/503 (2020. gada 3. aprīlis), ar ko groza Lēmumu 2014/312/ES nolūkā paplašināt izņēmuma piemērošanas tvērumu attiecībā uz cinka oksīdu, lai to varētu izmantot par konservantu stabilizatoru arī “konservēšanai tarā” un “tonēšanas pastu” konservēšanai (izziņots ar dokumenta numuru C(2020) 1979) (Dokuments attiecas uz EEZ)

text:
                  7.4.2020

                  LV

                  Eiropas Savienības Oficiālais Vēstnesis

                  L 109/14

         KOMISIJAS LĒMUMS (ES) 2020/503
         (2020. gada 3. aprīlis),
         ar ko groza Lēmumu 2014/312/ES nolūkā paplašināt izņēmuma piemērošanas tvērumu attiecībā uz cinka oksīdu, lai to varētu izmantot par konservantu stabilizatoru arī “konservēšanai tarā” un “tonēšanas pastu” konservēšanai

               (izziņots ar dokumenta numuru C(2020) 1979)

         (Dokuments attiecas uz EEZ)
         EIROPAS KOMISIJA,
         ņemot vērā Līgumu par Eiropas Savienības darbību,
         ņemot vērā Eiropas Parlamenta un Padomes 2009. gada 25. novembra Regulu (EK) Nr. 66/2010 par ES ekomarķējumu (1) un jo īpaši tās 8. panta 2. punktu,
         apspriedusies ar Eiropas Savienības Ekomarķējuma komiteju,
         tā kā:

                     (1)

                     Regulā (EK) Nr. 66/2010 noteikts, ka ES ekomarķējumu var piešķirt produktiem, kam visā to aprites ciklā ir samazināta ietekme uz vidi. Katrai produktu grupai jānosaka specifiski ES ekomarķējuma kritēriji.

                     (2)

                     Komisijas Lēmumā 2014/312/ES (2) ir noteikti kritēriji un ar tiem saistītās vērtēšanas un verifikācijas prasības attiecībā uz iekšdarbiem un ārdarbiem paredzētām krāsām un lakām.

                     (3)

                     Lēmuma 2014/312/ES papildinājuma 1. punkta d) apakšpunktā attiecībā uz cinka oksīdu (ZnO, CAS: 1314-13-2), kas klasificēts ar bīstamības kodiem H400 (1. kategorijas akūta toksicitāte ūdens vidē) un H410 (1. kategorijas hroniska toksicitāte ūdens vidē), tika noteikts izņēmums attiecībā uz izmantošanu par stabilizatoru (koncentrācijā līdz 0,05 %) nožuvuša pārklājuma konservantu kombinācijās, kur nepieciešams cinka piritions (ZPT) vai 1,2 benzizotiazol-3(2H)-ons (BIT).

                     (4)

                     Saskaņā ar Komisijas Lēmuma 2010/72/ES (3) pielikumu BIT nav apstiprināts izmantošanai par nožuvuša pārklājuma konservantu. Tāpēc iepriekš minētais 1. punkta d) apakšpunkts ir attiecīgi jāgroza.

                     (5)

                     Vairākas valstu kompetentās iestādes, kas piešķir ES ekomarķējumu, attiecībā uz cinka oksīdu ir ieteikušas, ka pašreizējo izņēmuma tvērumu vajadzētu paplašināt, lai cinka oksīdu varētu izmantot par konservantu stabilizatoru arī “konservēšanai tarā” un “tonēšanas pastu” konservēšanai.

                     (6)

                     Saskaņā ar ES ekomarķējuma atbilstības pārbaudes (REFIT) 2017. gada 30. jūnija secinājumiem Komisijas dienesti kopā ar ES Ekomarķējuma komiteju izvērtēja to, cik šis grozījums būtu nozīmīgs, lai nodrošinātu shēmas plašu ieviešanu attiecībā uz šo ražojumu grupu. Ir uzklausītas arī publiskā sektora ieinteresētās personas.

                     (7)

                     Pamatojoties uz informāciju, ko snieguši piegādātāji un krāsu ražotāji, krāsu un laku stabilizācijas vajadzībām ZnO izmanto kombinācijā ar šādiem diviem konservantiem: ZPT un BIT, kurus izmanto, lai cīnītos pret nevēlamu mikroorganismu vairošanos krāsās.

                     (8)

                     Krāsās, kurās par konservantiem izmanto ZPT un BIT, ZnO pilda stabilizējošu funkciju. ZnO ierobežo ZPT tieksmi transhelatēties ar citu metālu joniem (parasti ar dzelzi un kalciju) un veidot krāsainus savienojumus, kas izraisa nevēlamas izmaiņas krāsā. ZnO kombinācijā ar BIT neļauj tam pāriet no krāsas ūdens fāzes uz organisko fāzi (piemēram, saistvielu), tādējādi palielinot tā pieejamību ūdens fāzē, kurā mikroorganismu vairošanās risks ir lielāks. Ja netiktu pievienots ZnO, krāsas ilgmūžība saruktu līdz dažām nedēļām, kā arī samazinātos glabāšanas laiks.

                     (9)

                     Ar Lēmumu 2014/312/ES ZPT atļauts izmantot šādām trim funkcijām: par tarā izmantojamu konservantu, par tonēšanas iekārtās izmantojamu konservantu un par nožuvuša pārklājuma konservantu koncentrācijā līdz 0,05 %, kā arī atļauts izmantot BIT koncentrācijā 0,05 % lietošanai gatavajā galaproduktā. Tādēļ šķiet lietderīgi attiecībā uz tiem pašiem lietojumiem atļaut izmantot arī stabilizatoru ZnO.

                     (10)

                     Ja ZnO izmanto, lai stabilizētu “tarā izmantojamu” vai “tonēšanas pastas” konservantu kombinācijas, ietekme uz vidi ir zemāka nekā tad, ja to izmanto nožuvuša pārklājuma konservantu kombinācijās (attiecībā uz ko saskaņā ar pašreizējiem kritērijiem jau ir izdarīts izņēmums), jo ZPT parastā deva, ja to izmanto par nožuvuša pārklājuma konservantu ārdarbiem paredzētai krāsai, būtu aptuveni 10 reizes apjomīgāka salīdzinājumā ar to, kas vajadzīga iekštelpām paredzētas krāsas konservēšanai tarā.

                     (11)

                     Ražotāju izmantotajās alternatīvās, kas ir tādu citu konservantu kombinācijas, kurās ZnO izmantošana stabilizācijas nolūkā nav vajadzīga, galvenokārt lieto MIT (2-metil-2H-izotiazol-3-ons). Tomēr saskaņā ar Komisijas Regulas (ES) 2018/1480 (4) 3. panta trešo daļu no 2020. gada 1. maija MIT cita starpā tiks klasificēts kā “Skin Sens 1A” ar bīstamības apzīmējuma kodu H317 (var izraisīt alerģisku ādas reakciju). Tas nozīmē, ka bīstamības klasifikācija “Skin Sens 1A” ar bīstamības apzīmējuma kodu H317 attieksies arī uz krāsas galaproduktiem, kuros MIT būs izmantots koncentrācijā, kas ir vismaz 15 ppm. Pašreizējie zinātniskie pētījumi liecina, ka koncentrācijā, kas mazāka par 15 ppm, MIT kā konservants nav iedarbīgs.

                     (12)

                     ZPT, BIT vai to kombinācijas uzskata par dzīvotspējīgām alternatīvām, kas varētu aizstāt MIT, taču tas nozīmē, ka visos to lietojumos būs jāizmanto ZnO.

                     (13)

                     Tādēļ ZnO aizstāšana ir tehniski neiespējama.

                     (14)

                     Ieinteresēto personu sniegtie dati apliecina, ka, lai sasniegtu pietiekamu stabilizācijas līmeni, tarā un tonētājiem izmantojamajās konservantu kombinācijās, kas satur ZPT, ZnO jābūt koncentrācijā līdz 0,030 %, bet kombinācijā ar BIT – ZnO koncentrācijai jābūt robežās no 0,010 % līdz 0,040 %.

                     (15)

                     Tāpēc Lēmums 2014/312/ES būtu attiecīgi jāgroza.

                     (16)

                     Šajā lēmumā paredzētie pasākumi ir saskaņā ar atzinumu, ko sniegusi komiteja, kura izveidota ar Regulas (EK) Nr. 66/2010 16. pantu,

               IR PIEŅĒMUSI ŠO LĒMUMU.

            Vienīgais pants
            Lēmuma 2014/312/ES papildinājumā iedaļā ar virsrakstu “1. Krāsvielām, saistvielām un galaproduktiem pievienotie konservanti” d) punktu (Konservantu stabilizators) aizstāj ar šādu:

                           Vielu grupa

                           Ierobežojuma un/vai izņēmuma darbības joma

                           Robežkoncentrācijas (attiecīgajā gadījumā)

                           Novērtēšana un verifikācija

                           “d) Konservantu stabilizators

                           Cinka oksīdam ir piemērots izņēmums attiecībā uz izmantošanu par stabilizatoru:

                           Verifikācija: pieteikuma iesniedzēja un tā izejvielu piegādātāju deklarācija.”

                           tarā izmantojamu konservantu kombinācijās un tonēšanas pastas konservantu kombinācijās, kur nepieciešams cinka piritions ar 1,2 benzizotiazol-3(2H)-onu (BIT) vai bez tā;

                           0,030 %

                           tarā izmantojamu konservantu kombinācijās un tonēšanas pastas konservantu kombinācijās, kur nepieciešams 1,2 benzizotiazol-3(2H)-ons (BIT);

                           0,040 %

                           nožuvuša pārklājuma konservantu kombinācijās, kur nepieciešams cinka piritions.

                           0,050 %

            Šis lēmums ir adresēts dalībvalstīm.
            Briselē, 2020. gada 3. aprīlī

                  Komisijas vārdā –

                  Komisijas loceklis

               Virginijus SINKEVIČIUS

            (1)  OV L 27, 30.1.2010., 1. lpp.

            (2)  Komisijas 2014. gada 28. maija Lēmums 2014/312/ES par ekoloģiskajiem kritērijiem ES ekomarķējuma piešķiršanai iekšdarbiem un ārdarbiem paredzētajām krāsām un lakām (OV L 164, 3.6.2014., 45. lpp.).

            (3)  Komisijas 2010. gada 8. februāra Lēmums 2010/72/ES par dažu vielu neiekļaušanu I, IA vai IB pielikumā Eiropas Parlamenta un Padomes Direktīvā 98/8/EK par biocīdo produktu laišanu tirgū (OV L 36, 9.2.2010., 36. lpp.).

            (4)  Komisijas 2018. gada 4. oktobra Regula (ES) 2018/1480, ar ko, pielāgojot zinātnes un tehnikas attīstībai, groza Eiropas Parlamenta un Padomes Regulu (EK) Nr. 1272/2008 par vielu un maisījumu klasificēšanu, marķēšanu un iepakošanu un labo Komisijas Regulu (ES) 2017/776 (OV L 251, 5.10.2018., 1. lpp.).


title: Eiropas Centrālās bankas Lēmums (ES) 2020/506 (2020. gada 7. aprīlis), ar ko groza Pamatnostādni (ES) 2015/510 par Eurosistēmas monetārās politikas regulējuma īstenošanu un Pamatnostādni (ES) 2016/65 par Eurosistēmas monetārās politikas regulējuma īstenošanā piemērotajiem novērtējuma diskontiem (ECB/2020/20)

text:
                  7.4.2020

                  LV

                  Eiropas Savienības Oficiālais Vēstnesis

                  LI 109/1

         EIROPAS CENTRĀLĀS BANKAS LĒMUMS (ES) 2020/506
         (2020. gada 7. aprīlis),
         ar ko groza Pamatnostādni (ES) 2015/510 par Eurosistēmas monetārās politikas regulējuma īstenošanu un Pamatnostādni (ES) 2016/65 par Eurosistēmas monetārās politikas regulējuma īstenošanā piemērotajiem novērtējuma diskontiem (ECB/2020/20)
         EIROPAS CENTRĀLĀS BANKAS PADOME,
         ņemot vērā Līgumu par Eiropas Savienības darbību un jo īpaši tā 127. panta 2. punkta pirmo ievilkumu,
         ņemot vērā Eiropas Centrālo banku sistēmas un Eiropas Centrālās bankas Statūtus un jo īpaši to 12.1. panta pirmo daļu saistībā ar 3.1. panta pirmo ievilkumu un 18. pantu,
         tā kā:

                     (1)

                     Saskaņā ar Eiropas Centrālo banku sistēmas un Eiropas Centrālās bankas Statūtu (tālāk tekstā – “ECBS Statūti”) 18.1. pantu Eiropas Centrālā banka (ECB) un dalībvalstu, kuru valūta ir euro, nacionālās centrālās bankas (tālāk tekstā – “NCB”) var veikt kredītoperācijas ar kredītiestādēm un citiem tirgus dalībniekiem, aizdodot pret atbilstošu nodrošinājumu. Vispārējie nosacījumi, ar kādiem ECB un NCB ir gatavas veikt kredītoperācijas, tostarp kritēriji, kas nosaka nodrošinājuma atbilstību Eurosistēmas kredītoperāciju vajadzībām, noteikti Eiropas Centrālās bankas Pamatnostādnē (ES) 2015/510 (ECB/2014/60) (1).

                     (2)

                     Koronavīrusa izraisīto slimību Covid-19 Pasaules Veselības organizācija raksturojusi kā pandēmiju, un tā ir cēlonis nesenā vēsturē nepieredzētai kolektīvai ārkārtas situācijai sabiedrības veselības jomā. Tā radījusi ārkārtīgi spēcīgu ekonomisko šoku, kas prasa vērienīgu, koordinētu un neatliekamu politikas reakciju visās jomās, lai sniegtu atbalstu apdraudētajiem iedzīvotājiem un uzņēmumiem. Pandēmijas rezultātā ekonomiskā aktivitāte euro zonā sarūk un neizbēgami cietīs no ievērojamas lejupslīdes, jo īpaši arvien vairāk valstu saskaroties ar nepieciešamību pastiprināt ierobežojošos pasākumus. Šie pasākumi pakļauj uzņēmumu un strādājošo naudas plūsmas spēcīgai spriedzei, apdraudot uzņēmumu un darbavietu izdzīvošanu. Tāpat ir skaidrs, ka šī situācija kavē monetārās politikas impulsu transmisiju un rada nopietnus lejupvērstus riskus attiecīgajai inflācijas perspektīvai.

                     (3)

                     ECB Padome 2020. gada 7. aprīlī pieņēma virkni lēmumu, reaģējot uz Covid-19 pandēmiju, kas varētu apdraudēt cenu stabilitātes mērķi un monetārās politikas transmisijas mehānisma pareizu darbību. Tie ietver nodrošinājuma noteikumu atvieglošanas pasākumus, palīdzot Eurosistēmas darījuma partneriem uzturēt pietiekamu atbilstošo nodrošinājumu, lai tie varētu piedalīties visās likviditāti palielinošās operācijās. Šie pasākumi ir samērīgi, lai novērstu nopietnos riskus cenu stabilitātei, monetārās politikas transmisijas mehānismam un ekonomikas perspektīvai euro zonā, kurus rada Covid-19 uzliesmojums un pieaugošā izplatīšanās. Šādi pasākumi jāpiemēro uz laiku, līdz ECB Padome uzskata, ka iepriekš minētie riski mazinājušies.

                     (4)

                     Tādēļ attiecīgi jāgroza Pamatnostādne (ES) 2015/510 (ECB/2014/60).

                     (5)

                     Turklāt ECB Padome nolēmusi uz laiku palielināt gatavību uzņemties risku, atbalstot kreditēšanu ar tās refinansēšanas operāciju palīdzību. Jo īpaši nodrošinājumam piemērotie novērtējuma diskonti tiks samazināti ar fiksētu koeficientu.

                     (6)

                     Tādēļ attiecīgi jāgroza Eiropas Centrālās bankas Pamatnostādne (ES) 2016/65 (ECB/2015/35) (2).

                     (7)

                     Lai bez kavēšanās reaģētu uz pašreizējo pandēmijas situāciju, grozījumi būtu jāveic ar lēmumu, kas stājas spēkā dienā, kurā to paziņo NCB, un ko nekavējoties publicē Eiropas Savienības Oficiālajā Vēstnesī, lai NCB minētos grozījumus tieši piemērotu norādītajos datumos,

               IR PIEŅĒMUSI ŠO LĒMUMU.

            1. pants
            Grozījumi Pamatnostādnē (ES) 2015/510 (ECB/2014/60)
            Pamatnostādni (ES) 2015/510 (ECB/2014/60) groza šādi:

                        1)

                        ar šādu pantu aizstāj 93. pantu:

                           “93. pants

                           Kredītprasību minimālais apjoms
                           Brīdī, kad darījuma partneris iesniedz iekšzemes izmantošanai paredzētās kredītprasības kā nodrošinājumu, tās atbilst minimālā apjoma robežvērtībai 0 euro apjomā vai augstākā apjomā, kuru var noteikt vietējā NCB. Pārrobežu izmantošanai piemēro 500 000 euro minimālā apjoma robežvērtību.”;

                        2)

                        pamatnostādnes 141. panta 1. punktā procentuālo vērtību “2,5 %” aizstāj ar procentuālo vērtību “10 %”.

            2. pants
            Grozījumi Pamatnostādnē (ES) 2016/65 (ECB/2015/35)
            Pamatnostādni (ES) 2016/65 (ECB/2015/35) groza šādi:

                        1)

                        ar šādu pantu aizstāj 4. pantu:

                           “4. pants

                           Papildu novērtējuma diskonti, ko piemēro noteikta veida tirgojamiem aktīviem
                           Papildus šīs pamatnostādnes 3. pantā noteiktajiem novērtējuma diskontiem noteikta veida tirgojamiem aktīviem piemēro šādus papildu novērtējuma diskontus:

                                       a)

                                       ar aktīviem nodrošinātiem vērtspapīriem, nodrošinātajām obligācijām un nenodrošinātiem parāda instrumentiem, ko emitējušas kredītiestādes un kas teorētiski tiek novērtēti saskaņā ar Pamatnostādnes (ES) 2015/510 (ECB/2014/60) 134. pantā iekļautajiem noteikumiem, piemēro papildu novērtējuma diskontu kā novērtējuma pazeminājumu 4 % apmērā;

                                       b)

                                       uz pašu izmantotām nodrošinātajām obligācijām attiecas papildu novērtējuma diskonts: i) 6,4 % apmērā, ko piemēro kredītkvalitātes 1. un 2. līmeņa parāda instrumentu vērtībai, un ii) 9,6 % apmērā, ko piemēro kredītkvalitātes 3. līmeņa parāda instrumentu vērtībai;

                                       c)

                                       b) apakšpunkta vajadzībām “pašu izmantotās” nozīmē nodrošinātās obligācijas, ko iesniedz vai izmanto darījuma partneris un ko emitējis vai garantējis pats darījuma partneris vai cita iestāde, ar kuru šim darījuma partneri ir ciešas saiknes, kas noteiktas saskaņā ar Pamatnostādnes (ES) 2015/510 (ECB/2014/60) 138. pantu;

                                       d)

                                       ja b) apakšpunktā minēto novērtējuma diskontu nevar piemērot, ņemot vērā NCB, trešās puses aģenta vai TARGET2 vērtspapīriem nodrošinājuma pārvaldības sistēmu automatizētajam nodrošinājumam, šādās sistēmās vai platformās papildu novērtējuma diskontu piemēro visai to nodrošināto obligāciju emisijas vērtībai, kuras var izmantot pašu vajadzībām.”;

                        2)

                        ar šādu punktu aizstāj 5. panta 5. punktu:

                                    “5.

                                    Netirgojamiem neliela apjoma ar hipotēku nodrošinātiem parāda instrumentiem piemēro 25,2 % novērtējuma diskontu.”;

                        3)

                        ar šādām tabulām aizstāj pielikuma 2., 2.a un 3. tabulu:

                           “2. tabula

                           Novērtējuma diskontu līmeņi (%), ko piemēro atbilstošiem tirgojamiem aktīviem I–IV diskontu kategorijā

                                    Diskontu kategorijas

                                    Kredītkvalitāte

                                    Atlikušais termiņš (gados) (*1)

                                    I kategorija

                                    II kategorija

                                    III kategorija

                                    IV kategorija

                                    fiksētas procentu likmes kupons

                                    nulles kupons

                                    mainīgas procentu likmes kupons

                                    fiksētas procentu likmes kupons

                                    nulles kupons

                                    mainīgas procentu likmes kupons

                                    fiksētas procentu likmes kupons

                                    nulles kupons

                                    mainīgas procentu likmes kupons

                                    fiksētas procentu likmes kupons

                                    nulles kupons

                                    mainīgas procentu likmes kupons

                                    1. un 2. līmenis

                                    [0,1)

                                    0,4

                                    0,4

                                    0,4

                                    0,8

                                    0,8

                                    0,8

                                    0,8

                                    0,8

                                    0,8

                                    6,0

                                    6,0

                                    6,0

                                    [1,3)

                                    0,8

                                    1,6

                                    0,4

                                    1,2

                                    2,0

                                    0,8

                                    1,6

                                    2,4

                                    0,8

                                    8,0

                                    8,4

                                    6,0

                                    [3,5)

                                    1,2

                                    2,0

                                    0,4

                                    2,0

                                    2,8

                                    0,8

                                    2,4

                                    3,6

                                    0,8

                                    10,4

                                    10,8

                                    6,0

                                    [5,7)

                                    1,6

                                    2,4

                                    0,8

                                    2,8

                                    3,6

                                    1,2

                                    3,6

                                    4,8

                                    1,6

                                    11,6

                                    12,4

                                    8,0

                                    [7,10)

                                    2,4

                                    3,2

                                    1,2

                                    3,6

                                    5,2

                                    2,0

                                    4,8

                                    6,4

                                    2,4

                                    13,2

                                    14,4

                                    10,4

                                    [10, ∞)

                                    4,0

                                    5,6

                                    1,6

                                    6,4

                                    8,4

                                    2,8

                                    7,2

                                    10,4

                                    3,6

                                    16,0

                                    20,4

                                    11,6

                                    3. līmenis

                                    [0,1)

                                    4,8

                                    4,8

                                    4,8

                                    5,6

                                    5,6

                                    5,6

                                    6,4

                                    6,4

                                    6,4

                                    10,4

                                    10,4

                                    10,4

                                    [1,3)

                                    5,6

                                    6,4

                                    4,8

                                    7,6

                                    10,8

                                    5,6

                                    9,6

                                    12,0

                                    6,4

                                    18,0

                                    20,0

                                    10,4

                                    [3,5)

                                    7,2

                                    8,0

                                    4,8

                                    10,8

                                    14,8

                                    5,6

                                    13,2

                                    17,6

                                    6,4

                                    22,4

                                    26,0

                                    10,4

                                    [5,7)

                                    8,0

                                    9,2

                                    5,6

                                    11,2

                                    16,0

                                    7,6

                                    14,8

                                    20,8

                                    9,6

                                    24,4

                                    28,0

                                    18,0

                                    [7,10)

                                    9,2

                                    10,4

                                    7,2

                                    12,8

                                    19,6

                                    10,8

                                    15,2

                                    22,4

                                    13,2

                                    24,8

                                    29,6

                                    22,4

                                    [10, ∞)

                                    10,4

                                    12,8

                                    8,0

                                    15,2

                                    23,6

                                    11,2

                                    15,6

                                    24,0

                                    14,8

                                    25,2

                                    30,4

                                    24,4

                           2.a tabula

                           Novērtējuma diskontu līmeņi (%), ko piemēro atbilstošiem tirgojamiem aktīviem V diskontu kategorijā

                                    V kategorija

                                    Kredītkvalitāte

                                    Vidējais svērtais izmantošanas laiks  (*2)

                                    Novērtējuma diskonts

                                    1. un 2. līmenis

                                    [0,1)

                                    3,2

                                    [1,3)

                                    3,6

                                    [3,5)

                                    4,0

                                    [5,7)

                                    7,2

                                    [7,10)

                                    10,4

                                    [10, ∞)

                                    16,0

                           3. tabula

                           Novērtējuma diskontu līmeņi (%), ko piemēro atbilstošām kredītprasībām

                                    Kredītkvalitāte

                                    Atlikušais termiņš (gados) (*3)

                                    Fiksētais procentu maksājums

                                    Mainīgais procentu maksājums

                                    1. un 2. līmenis

                                    [0,1)

                                    6,4

                                    6,4

                                    [1,3)

                                    9,6

                                    6,4

                                    [3,5)

                                    12,8

                                    6,4

                                    [5,7)

                                    14,8

                                    9,6

                                    [7,10)

                                    19,2

                                    12,8

                                    [10, ∞)

                                    28

                                    14,8

                                    3. līmenis

                                    [0,1)

                                    12

                                    12

                                    [1,3)

                                    22,4

                                    12

                                    [3,5)

                                    29,2

                                    12

                                    [5,7)

                                    34,4

                                    22,4

                                    [7,10)

                                    36

                                    29,2

                                    [10, ∞)

                                    38,4

                                    34,4

            3. pants
            Stāšanās spēkā un piemērošana

               1.   Šis lēmums stājas spēkā dienā, kurā to paziņo NCB. To paziņo tūlīt pēc pieņemšanas, un to nekavējoties publicē Eiropas Savienības Oficiālajā Vēstnesī.

               2.   Šī lēmuma 1. pantu piemēro ar 2020. gada 8. aprīli, un tā 2. pantu piemēro ar 2020. gada 20. aprīli.

            4. pants
            Adresāti
            Šis lēmums ir adresēts NCB.

            Frankfurtē pie Mainas, 2020. gada 7. aprīlī

                  ECB prezidente

               Christine LAGARDE

            (1)  Eiropas Centrālās bankas Pamatnostādne (ES) 2015/510 (2014. gada 19. decembris) par Eurosistēmas monetārās politikas regulējuma īstenošanu (Vispārējās dokumentācijas pamatnostādne) (ECB/2014/60) (OV L 91, 2.4.2015., 3. lpp.).

            (2)  Eiropas Centrālās bankas Pamatnostādne (ES) 2016/65 (2015. gada 18. novembris) par Eurosistēmas monetārās politikas regulējuma īstenošanā piemērotajiem novērtējuma diskontiem (ECB/2015/35) (OV L 14, 21.1.2016., 30. lpp.).

            (*1)  t.i., [0,1) – atlikušais termiņš īsāks par 1 gadu, [1,3) – atlikušais termiņš ir 1 gads vai ilgāks par 1 gadu, bet īsāks par 3 gadiem, utt.

            (*2)  t.i., [0,1) – vidējais svērtais izmantošanas laiks īsāks par 1 gadu, [1,3) – vidējais svērtais izmantošanas laiks ir 1 gads vai ilgāks par 1 gadu, bet īsāks par 3 gadiem, utt.

            (*3)  t.i., [0,1) – atlikušais termiņš īsāks par 1 gadu, [1,3) – atlikušais termiņš ir 1 gads vai ilgāks par 1 gadu, bet īsāks par 3 gadiem, utt.”


title: Padomes Lēmums (ES) 2020/511 (2020. gada 26. marts), ar ko laikposmam no 2020. gada 26. janvāra līdz 2025. gada 25. janvārim ieceļ Reģionu komitejas locekļus un locekļu aizstājējus

text:
                  8.4.2020

                  LV

                  Eiropas Savienības Oficiālais Vēstnesis

                  L 113/18

         PADOMES LĒMUMS (ES) 2020/511
         (2020. gada 26. marts),
         ar ko laikposmam no 2020. gada 26. janvāra līdz 2025. gada 25. janvārim ieceļ Reģionu komitejas locekļus un locekļu aizstājējus
         EIROPAS SAVIENĪBAS PADOME,
         ņemot vērā Līgumu par Eiropas Savienības darbību un jo īpaši tā 300. panta 3. punktu un 305. pantu,
         ņemot vērā Padomes Lēmumu (ES) 2019/852 (2019. gada 21. maijs), ar ko nosaka Reģionu komitejas sastāvu (1),
         ņemot vērā Beļģijas, Vācijas un Maltas valdību iesniegtos priekšlikumus,
         tā kā:

                     (1)

                     Līguma 300. panta 3. punktā ir paredzēts, ka Reģionu komitejas sastāvā ir reģionālo un vietējo struktūru pārstāvji, kam ir vai nu reģionālas vai vietējas vēlētas varas pilnvaras, vai arī kuri ir politiski atbildīgi kādam vēlētam forumam.

                     (2)

                     Līguma 305. pantā ir noteikts, ka Padome Reģionu komitejas locekļus, kā arī tādu pašu skaitu viņu aizstājēju ieceļ uz pieciem gadiem saskaņā ar visu dalībvalstu priekšlikumiem.

                     (3)

                     Ņemot vērā to, ka Reģionu komitejas locekļu un viņu aizstājēju pilnvaru termiņš beidzās 2020. gada 25. janvārī, būtu jāieceļ jauni locekļi un viņu aizstājēji.

                     (4)

                     Padome 2019. gada 10. decembrī pieņēma Lēmumu (ES) 2019/2157 (2). Ar minēto lēmumu laikposmam no 2020. gada 26. janvāra līdz 2025. gada 25. janvārim iecēla locekļus un locekļu aizstājējus, ko izvirzījušas Čehijas, Dānijas, Igaunijas, Kipras, Latvijas, Luksemburgas, Nīderlandes, Austrijas, Rumānijas, Slovēnijas, Slovākijas un Zviedrijas valdības. Ar Lēmumu (ES) 2019/2157 uz to pašu laikposmu iecēla arī trīs locekļus, ko izvirzījusi Beļģijas valdība, 21 locekli un 20 locekļu aizstājējus, ko izvirzījusi Vācijas valdība, astoņus locekļus un astoņus locekļu aizstājējus, ko izvirzījusi Īrijas valdība, 16 locekļus un 16 locekļu aizstājējus, ko izvirzījusi Spānijas valdība, 10 locekļus un 14 locekļu aizstājējus, ko izvirzījusi Itālijas valdība, četrus locekļus un četrus locekļu aizstājējus, ko izvirzījusi Maltas valdība, un astoņus locekļus un astoņus locekļu aizstājējus, ko izvirzījusi Somijas valdība. Tos locekļus un locekļu aizstājējus, par kuriem Padome pirms 2019. gada 15. novembra nebija saņēmusi priekšlikumus no attiecīgās dalībvalsts, Lēmumā (ES) 2019/2157 nevarēja iekļaut.

                     (5)

                     Padome 2020. gada 20. janvārī pieņēma Lēmumu (ES) 2020/102 (3). Ar minēto lēmumu laikposmam no 2020. gada 26. janvāra līdz 2025. gada 25. janvārim iecēla locekļus un locekļu aizstājējus, ko izvirzījušas Grieķijas, Francijas, Horvātijas, Lietuvas, Ungārijas un Portugāles valdības, kā arī četrus locekļus un četrus locekļu aizstājējus, ko izvirzījusi Beļģijas valdība, vienu locekli, ko izvirzījusi Bulgārijas valdība, vienu locekli un vienu locekļa aizstājēju, ko izvirzījusi Īrijas valdība, vienu locekli un vienu locekļa aizstājēju, ko izvirzījusi Spānijas valdība, 14 locekļus un 10 locekļu aizstājējus, ko izvirzījusi Itālijas valdība, un 21 locekli un 20 locekļu aizstājējus, ko izvirzījusi Polijas valdība. Tos locekļus un locekļu aizstājējus, par kuriem Padome pirms 2019. gada 20. decembra nebija saņēmusi priekšlikumus no attiecīgās dalībvalsts, Lēmumā (ES) 2020/102 nevarēja iekļaut.

                     (6)

                     Padome 2020. gada 3. februārī pieņēma Lēmumu (ES) 2020/144 (4). Ar minēto lēmumu laikposmam no 2020. gada 26. janvāra līdz 2025. gada 25. janvārim iecēla četrus locekļus un četrus locekļu aizstājējus, ko izvirzījusi Spānijas valdība, kā arī vienu locekli un vienu locekļa aizstājēju, ko izvirzījusi Somijas valdība. Tos locekļus un locekļu aizstājējus, par kuriem Padome pirms 2020. gada 23. janvāra nebija saņēmusi priekšlikumus no attiecīgās dalībvalsts, Lēmumā (ES) 2020/144 nevarēja iekļaut.

                     (7)

                     Beļģija ir izvirzījusi kandidatūras saviem atlikušajiem locekļu un locekļu aizstājēju amatiem, Vācija ir izvirzījusi kandidatūru vienam locekļa aizstājējam, un Malta ir izvirzījusi kandidatūru vienam loceklim. Minētie locekļi un locekļu aizstājēji būtu jāieceļ laikposmam no 2020. gada 26. janvāra līdz 2025. gada 25. janvārim. Tādēļ šis lēmums būtu jāpiemēro ar atpakaļejošu spēku no 2020. gada 26. janvāra.

                     (8)

                     Pārējo locekļu un locekļu aizstājēju iecelšana, par kuriem Padomei vēl nav paziņoti priekšlikumi, sekos vēlāk,

               IR PIEŅĒMUSI ŠO LĒMUMU.

            1. pants
            Laikposmam no 2020. gada 26. janvāra līdz 2025. gada 25. janvārim Reģionu komitejā ar šo tiek iecelti:

                        —

                        par locekļiem – personas, kas uzskaitītas I pielikumā pēc piederības attiecīgai dalībvalstij,

                        —

                        par locekļu aizstājējiem – personas, kas uzskaitītas II pielikumā pēc piederības attiecīgai dalībvalstij.

            2. pants
            Šis lēmums stājas spēkā tā pieņemšanas dienā.

            To piemēro no 2020. gada 26. janvāra.
            Briselē, 2020. gada 26. martā

                  Padomes vārdā –

                  priekšsēdētāja

               A. METELKO-ZGOMBIĆ

            (1)  OV L 139, 27.5.2019., 13. lpp.

            (2)  Padomes Lēmums (ES) 2019/2157 (2019. gada 10. decembris), ar ko laikposmam no 2020. gada 26. janvāra līdz 2025. gada 25. janvārim ieceļ Reģionu komitejas locekļus un locekļu aizstājējus (OV L 327, 17.12.2019., 78. lpp.).

            (3)  Padomes Lēmums (ES) 2020/102 (2020. gada 20. janvāris), ar ko laikposmam no 2020. gada 26. janvāra līdz 2025. gada 25. janvārim ieceļ Reģionu komitejas locekļus un locekļu aizstājējus (OV L 20, 24.1.2020., 2. lpp.).

            (4)  Padomes Lēmums (ES) 2020/144 (2020. gada 3. februāris), ar ko laikposmam no 2020. gada 26. janvāra līdz 2025. gada 25. janvārim ieceļ Reģionu komitejas locekļus un locekļu aizstājējus (OV L 32, 4.2.2020., 16. lpp.).

            I PIELIKUMS

               ПРИЛОЖЕНИЕ I - ANEXO I - PŘÍLOHA I - BILAG I - ANHANG I - I LISA -ΠΑΡΑΡΤΗΜΑ Ι - ANNEX I - ANNEXE I - PRILOG I - ALLEGATO I -I PIELIKUMS - I PRIEDAS - I. MELLÉKLET - ANNESS I - BIJLAGE I -ZAŁĄCZNIK I - ANEXO I - ANEXA I - PRÍLOHA I - PRILOGA I - LIITE I - BILAGA I

               Членове/Miembros/Členové/Medlemmer/Mitglieder/Liikmed/Μέλη/Members/Membres/Članovi/Membri/Locekļi/Nariai/Tagok/Membri/Leden/Członkowie/Membros/Membri/Členovia/Člani/Jäsenet/Ledamöter

            BELGIË/BELGIQUE/BELGIEN
            Mr Andries GRYFFROY
            Member of a Regional Assembly: Flemish Parliament

            Ms Joke SCHAUVLIEGE
            Member of a Regional Assembly: Flemish Parliament

            Mr Willem-Frederik SCHILTZ
            Member of a Regional Assembly: Flemish Parliament

            Mr Koen VANDENHEUVEL
            Member of a Regional Assembly: Flemish Parliament

            Mr Karl VANLOUWE
            Member of a Regional Assembly: Flemish Parliament

            MALTA
            Mr Anthony MIFSUD
            Member of a Regional Executive: North Region

            II PIELIKUMS

               ПРИЛОЖЕНИЕ II - ANEXO II - PŘÍLOHA II - BILAG II - ANHANG II - II LISA -ΠΑΡΑΡΤΗΜΑ ΙΙ - ANNEX II - ANNEXE II - PRILOG II - ALLEGATO II -II PIELIKUMS - II PRIEDAS - II. MELLÉKLET - ANNESS II - BIJLAGE II -ZAŁĄCZNIK II - ANEXO II - ANEXA II - PRÍLOHA II - PRILOGA II - LIITE II - BILAGA II

               Заместник-членове/Suplentes/Náhradníci/Suppleanter/Stellvertreter/Asendusliikmed/Αναπληρωτές/Alternate members/Suppléants/Zamjenici članova/Supplenti/Aizstājēji/Pakaitiniai nariai/Póttagok/Membri Supplenti/Plaatsvervangers/Zastępcy członków/Suplentes/Supleanți/Náhradníci/Nadomestni člani/Varajäsenet/Suppleanter

            BELGIË/BELGIQUE/BELGIEN
            Ms Karin BROUWERS
            Member of a Regional Assembly: Flemish Parliament

            Ms Allessia CLAES
            Member of a Regional Assembly: Flemish Parliament

            Mr Steven COENEGRACHTS
            Member of a Regional Assembly: Flemish Parliament

            Mr Jan DURNEZ
            Representative of a regional body with political accountability to an elected Assembly: Council of the province of West-Vlaanderen

            Mr Joris NACHTERGAELE
            Member of a Regional Assembly: Flemish Parliament

            Mr Yonnec POLET
            Member of a Local Assembly: Municipal Council of Berchem-Sainte-Agathe

            Ms Annabel TAVERNIER
            Member of a Regional Assembly: Flemish Parliament

            Mr Jean-Luc VANRAES
            Member of a Local Assembly: Municipal Council of Uccle

            DEUTSCHLAND
            Mr Andreas DITTMANN
            Representative of a local body with political accountability to an elected Assembly: Landtag von Sachsen-Anhalt